《武林山十咏·高峰塔》
宋代·梅询

高塔列远岑，亭亭几百载。
铃声答夜风，轮影落沧海。
闲云伴危级，曙日平烟彩。
欲下生暮愁，千山闭轻霭。

作者简介：（964—1041）宋宣州宣城人，字昌言。太宗端拱二年进士。真宗时为三司户部判官，屡上书论西北兵事。坐断田讼失实，降通判杭州。迁两浙转运副使，判三司开拆司。坐议天书，出知濠州。后历知数州，累官翰林侍读学士、给事中、知审官院。以足疾出知许州。